Fyritøkur kunnu fáa hjálp úr fleiri ymiskum hjálparpakkum í sambandi við COVID-19. Setið tykkum í samband við tykkara ráðgeva í bankanum fyri at fáa meira at vita um treytir og møguleikar. Hjálpartiltøk hjá BankNordik ætlað vinnukundum Í BankNordik vilja vit fegin hjálpa føroyskum fyritøkum væl ígjøgnum fíggjarligu avbjóðingarnar komandi tíðina. Tí hava vit sett serligu tiltøkini niðanfyri í verk til tess at hjálpa vinnukundum, ið hava mist ella vænta at missa umsetningin fult ella lutvíst orsakað av COVID-19: Møguleiki at fáa avdráttarskáa og harvið útseta lánsgjøld í upp til 6 mánaði Møguleiki at fáa eyka gjaldførishjálp Allir fyrispurningar viðvíkjandi hjálpartiltøkunum verða viðgjørdir við støði í viðurskiftunum og fíggjarstøðuni hjá einstaka kundanum. Almennir hjálparpakkar Legg til merkiks: Almennu tiltøkini verða tillagað so hvørt. Upplýsingarnar niðanfyri eru dagførdar tann 30. juni 2020. Vækstfonden Ein skipan, ið ger tað møguligt at fáa lán ella kreditt í bankanum við trygd frá Vækstfonden. Fyritøkur kunnu fáa hjálp frá Vækstfonden, um tær hava staðfest ella vænta at staðfesta í minsta lagi 30% í mistum umsetningini í einum tíðarskeið á 14 dagar galdandi frá 1. mars til 30. september 2020 orsakað av COVID-19. Fyritøkur, ið vilja hava meira at vita um møguleikarnar og treytirnar fyri at brúka skipanina hjá Vækstfonden, eru vælkomnar at seta seg í samband við okkum. Les meira á heimasíðuni hjá Vækstfonden. Eksportkreditfonden (EKF) Eksportkreditfonden hevur víðkað sítt tænastuútboð í sambandi við COVID-19, og hesi tiltøk eru sett í verk: Gjaldføriskautión til smáar og miðalstórar fyritøkur. Gjaldføriskautión gevur útflutningsfyritøkum møguleika at taka nýggj lán í bankanum til tess at tryggja nøktandi gjaldføri, afturfyri at Eksportkreditfonden veitir bankanum trygd fyri lánið. Fyritøkur, ið eru áhugaðar í at fáa meira at vita um møguleikar og treytir í hesum sambandi, eru vælkomnar at seta seg í samband við okkum. Víðkað endurtrygging av privatum kreditttryggjarum. Verandi endurtryggingarskipan verður víðkað til eisini at fevna um OECD-lond. Hetta skal gera tað lættari hjá útflutningsfyritøkum at fáa endurtrygging fyri útistandandi skuld hjá kundum í OECD-londum, sum eitt nú fevnir um lond í Evropa. Fyritøkurnar skulu søkja um at fáa gagn av hesum tiltaki gjøgnum eitt kreditttryggingarfelag.